আসন্ন ঈদ-উল আজহা উপলক্ষে ব্যবহারকারীদেরকে শুভেচ্ছা জানিয়েছে ফেইসবুক। হোমপেইজ খুলেই চোখে পড়ছে এই শুভেচ্ছা বার্তা।সেখানে লেখা আছে, বিশ্ব সম্প্রদায়সমূহকে একত্রিত করা দান ও ত্যাগের চেতনাকে আমরা ফেইসবুক ব্যবহহারকারীরা সম্মান জানাই। এর উপরে একটি ছবিও দেওয়া হয়েছে। সে ছবির বাম দিকে একটি প্লেট রয়েছে। প্লেটের ওপরে সাজানো হয়েছে কাঠি কাবাব।এদিকে, ঈদের আরও একদিন বাকি থাকলেও এরইমধ্যে শুরু হয়ে গেছে ঈদ উৎসব। কমবেশি প্রায় সবাই দেশের বাড়ি যাওয়ার সময় চেক ইন দিচ্ছেন। কেউ কেউ অতি উৎসাহী হয়ে গরুর ছবিও পোস্ট করছেন।অনেকে আবার হাটে যাওয়ার সেলফি পোস্ট করে ফেইসবুকে নিজেদের আনন্দ ভাগাভাগি করে নিচ্ছেন।ঈদ ও পূজা পার্বণসহ বিভিন্ন উৎসবেই ব্যবহারকারীদেরকে শুভেচ্ছা জানিয়ে থাকে ফেইসবুক।